Mir händ  hüt zwei vo drüü qualifikationsspiel für di höchscht U15-liga, d'øst gha. und händ beidi gunne…   Es isch e vierergruppe gsii womer hüt zwei spiel gha händ und morn eis, und mer törfed eifach nöd letschte werde. und mit däne zwei pünkt möstemer jetzt eigentli zweite sii. das heisst mer sind sicher dobe.  De erschti match isch ehnder locker gsii, mer sind eigentli zimli glii mit 5-10 goal voruus  gsii und es isch nie meh würkli knapp worde. isch dänn guet gsii zum de zweiti match günne, well dänn isch scho mal chli druck wäggsii.  de zweiti match isch dänn es puuri gägeteil gsii - mir sind irgendwie nümm ganz so konzentriert gsii und au de iisatz isch nümm ganz eso 100% gsii - folglich simmer eigentli de ganzi match e chli hinderherghinkt, so 1-3 goal hinne. aber gäg de schluss händs dänn gmerkt dass es eigentli na chönti lange und dänn hämmer 40 sekunde vor  schluss na uf 1 plus vorgleit und händs dänn tatsächlich na gschafft zum keis meh kassiere.  isch also mega spannend gsii und hät au mega spass gmacht zum coache. au wänn mini stimm nachher rächt zur s.. gsii isch. mir händ natürli au na trainerprominenz us de CH iigfloge gha, de harry isch au na uf em bänkli gsii und hät chli mitghulfe.  so, und morn hämmer na gege FIF, wahrschinli eini vo de stärchschte mannschafte vo Sjælland überhaupt. aber da`s ja um nüt meh gaht chömmer ganz entspannt goge  wüete… ich freu mi.